蓮花井

蓮花井係喺廣東省廣州市嘅一條街道，南北走向，位置喺越秀區連新路隔離，一頭連著雨帽街。

舊時條街黐著撫署後園。街內舊陣有井據話生有大蓮花，故名。

蓮花井一帶民國時稱作旗下街，皆因呢頭住咗唔少滿清子弟。滿清陣原先仲有世襲俸祿養著，民國廢咗官俸，唔少人就轉做細生意，或去搞生標，好多去做咗收賣佬，好少人受到新式教育做到狀師、醫生、老師呢啲。呢度雨帽街度住過蔡廷鍇嘅老婆仔，渠間公館黐著霍芝庭公館。中山大學校長鄒魯就住喺蓮花井中段度，嗰陣時差局都有派人來門口企崗，政府仲拆埋幅牆畀私家車到門口車鄒魯返工。

中日戰前街度有過兩間醫館，街口一間係張子勤醫館，街尾間係蘇作丹醫館。

攷

類:廣州街道
越秀區街道
類:廣州史